భటిండా విమానాశ్రయం

భటిండా విమానాశ్రయం (: BUP, ICAO: VIBT) పంజాబ్ రాష్ట్రంలోని బఠిండా నగరానికి, మాల్వా ప్రాంతానికి సేవలందించే దేశీయ విమానాశ్రయం , భారత వైమానిక దళ స్థావరం. విమానాశ్రయం నగరానికి వాయువ్య దిశలో సుమారు 16 కిలోమీటర్ల దూరంలో భిసియానా ప్రాంతంలో, కిల్లీ నిహాల్ సింగ్ వాలా గ్రామ సమీపంలో ఉంది. విమానాశ్రయం భిసియానా ఎయిర్ ఫోర్స్ స్టేషన్‌లో సివిల్ ఎన్‌క్లేవ్‌గా పనిచేస్తుంది. వాణిజ్య విమాన సేవలను ఎయిర్పోర్ట్స్ అథారిటీ ఆఫ్ ఇండియా నిర్వహిస్తుంది.  క్రింద వాణిజ్య విమానాలను నిర్వహిస్తుంది. 2016 డిసెంబర్ నుంచి 2020 వరకు అలయన్స్ ఎయిర్ ఢిల్లీకి వాణిజ్య విమాన సేవలు నిర్వహించింది. 2020లో కోవిడ్–19 మహమ్మారి కారణంగా సేవలు నిలిపివేయబడ్డాయి. 2023 సెప్టెంబర్‌లోఫ్లైబిగ్ ఘజియాబాద్కు విమాన సేవలను పునఃప్రారంభించింది. 18 సెప్టెంబర్ 2023 నుంచి డెహ్రాడూన్కు సేవలు ప్రారంభించబడ్డాయి.

 చరిత్ర 
1975లో, భీసియానా వాయు సేన స్థావరం (ఎ. ఎఫ్. ఎస్.) నిర్మించబడింది.[1]

1980లో, భారతీయ వాయు సేన్ ఈ స్థావరం నుండి ప్రైవేట్, చార్టర్ , ప్రభుత్వ విమానాలను నడపడానికి అనుమతించింది.[1]

2016 డిసెంబర్ 11న, మాల్వా ప్రాంతంలో సామాజిక-ఆర్థిక అభివృద్ధిని సులభతరం చేయడానికి , ఉడాన్ పథకం కింద కనెక్టివిటీని మెరుగుపరచడానికి ఎ. ఎఫ్. ఎస్ వద్ద పౌర ప్రాంగణం ప్రారంభించబడింది, అలయెన్స్ ఎయిర్ అదే రోజు ఢిల్లీ పౌర విమాన కార్యకలాపాలను ప్రారంభించింది. 2020లో కోవిడ్-19 మహమ్మారి కారణంగా సేవలు నిరవధికంగా నిలిపివేయబడ్డాయి. మూడేళ్ల విరామం తర్వాత ఫ్లైబిగ్ 18 సెప్టెంబర్ 2023న ఘాజియాబాద్ మార్గంలో సేవలు ప్రారంభించింది.

 వాయు సేన స్ధావరం 
విమానాశ్రయం భిసియానా వాయు సేన స్ధావరంలో సివిల్ ఎన్‌క్లేవ్‌గా పనిచేస్తుంది. స్థావరం 1975లో నిర్మించబడింది. స్థావరం భారత వైమానిక దళంలోని 34వ వింగ్. ఇక్కడ 18 ఫిబ్రవరి 1980న స్థావరాన్ని వ్యూహాత్మకంగా ముఖ్యమైన , వింగ్ స్థాయికి అభివృద్ధి చేశారు. ఇక్కడ 108 స్క్వాడ్రన్ తన కార్య కలాపాలు నిర్వహిస్తుంది . విమానాశ్రయానికి అవసరమైన ఎయిర్ ట్రాఫిక్ కంట్రోల్, అత్యవసర సేవలను భారత వైమానిక దళం అందిస్తుంది.

భారత సైన్యం తన విమానయాన యూనిట్లలో కొన్ని ఇక్కడ మోహరించింది. 18 జూన్ 2024న సైన్యం స్వీకరిం చిన దృష్టి–10 స్టార్‌లైనర్ యూఏవీలలో ఒకటి ఇక్కడ స్థాపించబడింది.

 పౌర ప్రాంగణం 

 మౌలిక సదుపాయాలు 
విమానాశ్రయంలో ₹25 కోట్ల వ్యయంతో నిర్మించబడిన 1,200 చదరపు మీటర్ల టెర్మినల్ భవనం ఉంది. టెర్మినల్ 100 మంది ప్రయాణికుల సామర్థ్యం కలిగి ఉంది. వేచివుండే ప్రాంతంలో 30 సీట్లు ఉన్నాయి. టెర్మినల్‌లో రెండు చెక్-ఇన్ కౌంటర్లు, ఒక విఐపీ లౌంజ్ ఉన్నాయి. ఈ విమానాశ్రయంలో 13/31 దిశ లు గల  రన్‌వే ఉన్నది. దాని   పొడవు 2,804 మీటర్లు. ఎప్రాన్ ప్రాంతంలో ఏటీఆర్–72–600 తరహా రెండు విమానాలను నిలిపే సామర్థ్యం ఉంది.
 విమానయాన సంస్థలు, గమ్యస్థానాలు 

 అనుసంధానం 
మానాశ్రయం భిసియానాలో ఉంది. బఠిండా నగరానికి వాయువ్యంగా 16 కిలోమీటర్ల దూరంలో ఉంది.[1] సమీప బస్ స్టేషన్ విమానాశ్రయం నుంచి సుమారు 2 కిలోమీటర్ల దూరంలో ఉంది. అక్కడి నుంచి పీఈపీఎస్యూయూ రోడ్ ట్రాన్స్‌పోర్ట్ కార్పొరేషన్ నగరానికి నేరుగా బస్ సేవలు అందిస్తుంది. జాతీయ రహదారి ఎన్‌హెచ్–7 దక్షిణ దిశలో 8 కిలోమీటర్ల దూరంలో ఉంది. ఎన్‌హెచ్–754 తూర్పు దిశలో 11 కిలోమీటర్ల దూరంలో ఉంది. బుల్లువానా రైల్వే స్టేషన్ దక్షిణ దిశలో సుమారు 9 కిలోమీటర్ల దూరంలో ఉంది.

 ఇవి కూడా చూడండి 

 పంజాబ్ రాష్ట్రంలోని విమానాశ్రయాల జాబితా
 ఉడాన్ ప్రాంతీయ అనుసంధాన పథకం

 బాహ్య మూలాలు 
నెం 34 వింగ్ డాటా బేస్

నెం 106 స్క్వాడ్రన్  డాటా బేస్ 

 మూలాలు